Diari Oficial de la Generalitat Valenciana


Sumari del DOGV 8305, del 29-05-2018 (2018/4587)

RESOLUCIÓ de 27 de març de 2018, del Servei Territorial d'Indústria i Energia de Castelló, per la qual es declara en concret la utilitat pública de la línia aèria trifàsica a 20 kV a simple circuit LA-100 des de suport número 210064 fins al suport número 210066 en el terme municipal de les Coves de Vinromà, expedient ATLINE/2016/28/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8305

Data del DOGV
:   29-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/4587


Data del document
:   27-03-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Coves de Vinromà, les

RESOLUCIÓ de 27 de març de 2018, del Servei Territorial d'Indústria i Energia de Castelló, per la qual es declara en concret la utilitat pública de la línia aèria trifàsica a 20 kV a simple circuit LA-100 des de suport número 210064 fins al suport número 210066 en el terme municipal de les Coves de Vinromà, expedient ATLINE/2016/28/12. [2018/4587]  
  
Presentada una sol·licitud de declaració d'utilitat pública, relativa a la instal·lació elèctrica indicada més avall i basant-se en els següents:  
  
Fets  
Primer. Que en data, 19 d'abril de 2016, Iberdola Distribució Elèctrica, SAU, presenta un projecte de línia aèria trifàsica a 20 kV simple circuit LA-100 des de suport núm. 210064 fins al suport núm. 210066, en el terme municipal de les Coves de Vinromà (Castelló) mitjançant una sol·licitud presentada en el Servei Territorial d'Energia de Castelló, expedient ATLINE/2016/28/12.  
Segon. Amb data 25 d'agost de 2016, el Servei Territorial d'Indústria i Energia de Castelló emet una autorització administrativa i aprova el projecte d'execució de la instal·lació.  
Tercer. Amb data 2 de març de 2017, Iberdola Distribució Elèctrica, SAU, presenta una sol·licitud de declaració d'utilitat pública. La dita sol·licitud compta, entre la seua documentació, amb els plans pertinents a escala adequada, prou detallats i conté una relació concreta i individualitzada dels béns i drets afectats. Reuneix per tant les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Quart. De conformitat amb la documentació presentada, el traçat de la línia elèctrica compleix les condicions tècniques i de seguretat reglamentàriament establides, la qual cosa permet l'aprovació d'aquesta resolució sense perjuí de l'obligació de la mercantil peticionària d'indemnitzar adequadament les afeccions que l'execució del projecte puga ocasionar a tercers.  
Cinqué. Ha sigut realitzada la informació pública a què que fa referència l'article 9 del Decret 88/2005, de 29 d'abril, pel qual s??estableixen els procediments d??autorització d??instal·lacions de producció, transport i distribució d'energia elèctrica que són competència de la Generalitat Valenciana, i en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d??energia elèctrica, mitjançant els anuncis corresponents, publicats en el Butlletí Oficial de la Província de Castelló el 4 d'abril de 2017, en el Diari Oficial de la Generalitat Valenciana el 25 d'abril de 2017 i en el diari El Periódico Mediterráneo de Castelló el 7 d'abril de 2017 i en el tauler d'anuncis de l'Ajuntament de les Coves Vinromà del 13 de març al 18 d'abril de 2017, i s'han presentat al·legacions durant el període d'informació pública de la sol·licitud per:  
- Rogelio Nos Muñoz i Francisca Villaplana, titulars de la parcel·la cadastral 224, del polígon 32 de les Coves de Vinromà que es correspon amb la finca número CS-CUV-16, afectada pel projecte, que manifesten la seua disconformitat al pas de la línia elèctrica per la seua propietat.  
La beneficiària contesta en data 6 de febrer de 2018 reafirmant-se en les afeccions a la finca esmentada i no considerant la proposta de variació, ja que la instal·lació no impedeix l'ús a què es destina el terreny, no s'impedeix el trànsit de personal o vehicles davall la conducció, ni el tancament de la finca, per la qual cosa la servitud és compatible amb l'aprofitament agrícola, i s'indemnitza la quantitat corresponent a la valoració basant-se en la legislació de la Llei d'expropiació forçosa.  
  
- Eliseo Esteller Vilallonga, titular de la parcel·la cadastral 170, del polígon 32 de les Coves de Vinromà, que es correspon amb la finca número CS-CUV-9, afectada pel projecte, que manifesta la seua disconformitat al pas de la línia elèctrica per la seua propietat i la servitud que ocasiona.  
La beneficiària contesta en data 6 de febrer de 2018 reafirmant-se en les afeccions a la finca esmentada i no considerant la proposta de variació, ja que la instal·lació no impedeix l'ús a què es destina el terreny, no s'impedeix el trànsit de personal o vehicles davall la conducció, ni el tancament de la finca, per la qual cosa la servitud és compatible amb l'aprofitament agrícola, i s'indemnitza la quantitat corresponent a la valoració basant-se en la legislació de la Llei d'expropiació forçosa.  
  
Sisé. Examinada la documentació aportada, la Secció d'Energia i Mines emet una proposta de resolució favorable.  
  
Fonaments de dret  
Primer. Efectuats els tràmits establits en el Decret 88/2005, de 29 d'abril, pel qual s'estableixen els procediments d??autorització d'instal·lacions de producció, transport i distribució d??energia elèctrica que són competència de la Generalitat Valenciana.  
Segon. Conforme a l'article 54 de la Llei 24/2013, de 26 de desembre, del sector elèctric, les instal·lacions de distribució d'energia elèctrica es declaren, amb caràcter general, d'utilitat pública als efectes d'expropiació forçosa dels béns i drets necessaris per al seu establiment i de la imposició i exercici de la servitud de pas.  
  
Tercer. Que la instrucció del procediment és competència del Servei Territorial d'Indústria i Energia, segons el Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8113, 25.08.2017).  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer  
Declarar la utilitat pública de la línia elèctrica descrita en el fet primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'aquests als efectes de l'article 52 de la Llei d'expropiació forçosa, de 16 de desembre, concretant-se en una afecció a les finques particulars incloses en la relació annexa, amb l'abast i els efectes previstos en l'article 57 de la Llei 24/2013, de 26 de desembre, del sector elèctric, i els articles 157.1, 158, 159, 160 i 162.3 del Reial decret 1955/2000.  
  
Segon  
Publicar i notificar la present resolució, d'acord amb el que estableix el Decret 88/2005. Es comunica que la publicació d'aquesta es realitzarà igualment als efectes que determina l'article 59.5 de la Llei 30/1992, de notificació de la present resolució a les persones titulars desconegudes o amb domicili ignorat o a aquells en què, intentada la notificació, no s'haja pogut practicar.  
L'Administració deixarà sense efecte la present resolució en qualsevol moment en què observe l'incompliment de les condicions imposades en aquesta.  
La present autorització s'atorga sense perjuí de les concessions, llicències i permisos, tant públics com privats, que siga necessari obtindre per part de la persona sol·licitant de la instal·lació per a efectuar-la, d'acord amb altres disposicions que siguen aplicables i, en especial, la relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions expressades en aquesta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
  
Contra aquesta resolució, que no posa fi a la via administrativa, pot interposar-se un recurs d'alçada davant de la Direcció General d'Indústria i Energia (c/ de la Democràcia, 77 ciutat administrativa 9 d'Octubre, torre 2, 46717 València) en el termini d'un mes, comptat a partir de l'endemà a aquell en què tinga lloc la notificació de la present, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 27 de març de 2018.- El cap del Servei Territorial d'Indústria i Energia: Gerardo Nebot García.